**Tájékoztatás rágcsálók megjelenése esetére**

A Veszprém Vármegyei Kormányhivatal Balatonfüredi Járási Hivatala (továbbiakban: Járási Hivatal) népegészségügyi feladatkörében az alábbiakról tájékoztat:

A Járási Hivatalnál az utóbbi időben megnövekedett a patkányokkal kapcsolatos bejelentések száma. A bejelentők több esetben az önkormányzatoktól kapott tájékoztatás alapján fordulnak a Járási Hivatalhoz.

A fertőző betegségek és a járványok megelőzése érdekében szükséges járványügyi intézkedésekről szóló 18/1998.(VI.3.) NM rendelet szerint:

1. *§ (1) A fertőző betegséget terjesztő vagy egyéb egészségügyi szempontból káros rovarok és egyéb ízeltlábúak (a továbbiakban: rovarok), valamint a rágcsálók és egyéb állati kártevők (a továbbiakban együtt: egészségügyi kártevők) megtelepedésének és elszaporodásának megakadályozásáról, ártalmuk megelőzéséről, távoltartásukról, rendszeres irtásukról (a továbbiakban együtt: védekezés) gondoskodni kell.*

Az NM rendelet 4. számú melléklete tartalmazza az egészségügyi kártevők elleni védekezés részletes szabályait. E szerint:

*7.Rágcsálók*

*A rágcsálók megtelepedésének és elszaporodásának megelőzéséről*

1. *a) az egészségügyi, gyermekvédelmi, szociális és oktatási intézményekben,*
2. *b) a települési szilárd hulladékot, illetve települési folyékony hulladékot ártalmatlanító telepeken és a csatornahálózatban,*
3. *c) mezőgazdasági egységek épületeiben, az állattenyésztő és állattartó telepeken, lakott területen fenntartott istállókban, állatkertekben,*
4. *d) a szerves ipari nyersanyagokat (bőr, csont stb.) feldolgozó vállalatok üzemi területén,*
5. *e) romépületben, nagyobb épületbontások és építkezések területén,*
6. *f) a folyó- és állóvizek, nyitott szennyvízlevezető árkok lakott területen fekvő patkányjárta partszegélyein,*
7. *g) a folyami és tóparti kikötőkben, személy- és teherpályaudvarokon, autópálya pihenőkben, repülőtereken,*
8. *h) az élelmiszerek és italok előállítására, tárolására, szállítására szolgáló helyeken (üzemekben, üzletekben, raktárakban stb.),*
9. *i) a vendéglátó-ipari és közétkeztetési egységekben,*
10. *j) a piacokon és a vásárcsarnokokban*

*gondoskodni kell.*

*Ennek érdekében az a)-g) pontban feltüntetett helyeken****évente legalább két alkalommal rágcsálóirtást kell végezni.***

*A h)-j) pontban felsorolt helyeken****programban határozhatók meg a megelőzési, az ellenőrzési és az ellenőrzés során fertőzöttnek talált helyeken szükséges irtási feladatok, továbbá az előre tervezett munkavégzési időpontok.****Program hiányában évenként legalább kétszer a fertőzöttségtől függetlenül irtószeres kezelést kell végezni.*

*A h)-j) pontban felsorolt helyekre vonatkozóan****a programot a külön jogszabály szerinti megfelelő szakképesítéssel rendelkező személynek kell elkészítenie és működtetnie.***

*Folyamatos gócirtást kell elrendelni minden olyan helyen (esetben), ahol (amikor) a rágcsálók nagymérvű elszaporodása következtében a környezetet is veszélyeztető rágcsálógóc keletkezett.*

*Az illetékes járási hivatal előírása szerint gondoskodni kell a rágcsálók ártalmának megelőzéséről (életkörülményeik megnehezítéséről, búvó- és fészkelőhelyeik megszüntetéséről, közlekedési útjaik elzárásáról, táplálékuk megvonásáról stb.).*

A Nemzeti Népegészségügyi Központ 2019. május 24-én kiadott egy tájékoztatót **„Kérdezz-felelek” a rágcsálók ártalmáról és az ellenük való védekezés lehetőségeiről**címmel. E kiadvány a megelőzésben és a rágcsálóirtás módszereiben nyújt segítséget.

A tájékoztató 6. és 7. pontjában a rágcsálók elszaporodásának megelőzésre és az ellenük való védekezésre találhatók megbízható módszerek.

A tájékoztató 11. pontja részletesen leírja, kinek a kötelessége a rágcsálók elleni védekezés. E szerint magánterületen az adott terület tulajdonososának kell gondoskodnia a rágcsálók irtásáról, ha szükséges, szakember igénybevételével.

Közterületen a közterület kezelőjének, vagyis az önkormányzatnak a feladata a rágcsálók irtása.

Amennyiben bejelentés érkezik az önkormányzathoz, hogy adott területen patkányt észleltek, amennyiben az önkormányzat tudja, köteles biztosítani a patkányirtást az érintett ingatlanon. Amennyiben erre nincs lehetőség, informálni kell a lakosságot a megelőző és védekező lehetőségekről a mellékelt tájékoztató tekintetében.

**Letölthető dokumentum**:

[Kérdezz felelek a rágcsálókról es a fővárosi patkányírtásról](http://www.balatonkenese.hu/wp-content/uploads/2019/11/Kerdezz_felelek_a_ragcsalokrol_es_a_fovarosi_patkanyirtasrol_20190524.pdf)